PREDBEŽNÁ INFORMÁCIA
Záznamové číslo: 7175/2026-720
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)
	1. Pripravovaný právny predpis:

	Návrh vyhlášky, ktorou sa mení a dopĺňa vyhláška Ministerstva pôdohospodárstva a rozvoja vidieka Slovenskej republiky č. 501/2010 Z. z. ktorou sa ustanovujú podrobnosti o produkcii lesného reprodukčného materiálu a jeho uvádzaní na trh v znení vyhlášky č. 118/2013 Z. z.

	2. Základné ciele právnej úpravy:

	Účelom návrhu vyhlášky je zabezpečenie vykonateľnosti zákona č. 138/2010 Z. z. o lesnom reprodukčnom materiáli (ďalej len „zákon o LRM“) a to najmä vo vzťahu k úpravám, ktoré vyplynú z návrhu zákona o Slovenskej lesníckej komore a o zmene a doplnení niektorých zákonov (LP/2026/326). Tento návrh zákona samostatným článkom upravuje aj niektoré ustanovenia zákona o LRM a vo vzťahu k vyhláške č. 501/2010 Z. z., ktorá je predmetom tejto predbežnej informácie sa zmeny týkajú odbornej spôsobilosti na výkon činnosti s lesným reprodukčným materiálom. V rámci prípravy návrhu vyhlášky sa dorieši najmä zmena kompetencií pri administrácií žiadosti o odbornú skúšku, žiadosti o vydanie osvedčenia o tejto odbornej spôsobilosti a vydávanie osvedčení o odbornej spôsobilosti na výkon činnosti s lesným reprodukčným materiálom. Vzhľadom na predpokladané úpravy právneho základu predmetnej vyhlášky je potrebné upraviť vyhlášku Ministerstva pôdohospodárstva a rozvoja vidieka Slovenskej republiky č. 501/2010 Z. z. ktorou sa ustanovujú podrobnosti o produkcii lesného reprodukčného materiálu a jeho uvádzaní na trh v znení vyhlášky č. 118/2013 Z. z. tak, aby kontinuálne nadväzovali na zmeny, ktoré vyplynú z návrhu citovaného zákona.

	3. Spôsob zapojenia verejnosti do prípravy právneho predpisu:

	Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.

	Kontaktné údaje

	Ministerstvo pôdohospodárstva a rozvoja vidieka Slovenskej republiky

Sekcia lesného hospodárstva a spracovania dreva

Dobrovičova 12

812 66 Bratislava

email: erik.rozkopal@land.gov.sk 

	4. Predpokladaný termín začatia pripomienkového konania:

	október 2026


